
Parlamentul  României

Camera  Deputaţilor

Comisia pentru industrii si servicii

                                                                                                               Bucureşti, 12.09.2001 








                                    Nr.227/XVIII/3

AVIZ

la proiectul de Lege pentru aprobarea Ordonanţei Guvernului nr.56/2001 pentru completarea Ordonanţei de urgenţă a Guvernului nr.247/2000 privind scutirea de la plata taxelor vamale a importurilor pentru "Reparaţia capitală cu modernizare pentru creşterea siguranţei şi a capacităţii Centralei Hidroelectrice Porţile de Fier I"


Cu adresa nr.450 din 4 septembrie 2001, în conformitate cu prevederile art.89 din Regulamentul Camerei Deputaţilor, Biroul Permenent a sesizat pentru examinare şi avizare Comisia pentru industrii şi servicii cu proiectul de Lege pentru aprobarea Ordonanţei Guvernului nr.56/2001 pentru completarea Ordonanţei de urgenţă a Guvernului nr.247/2000 privind scutirea de la plata taxelor vamale a importurilor pentru "Reparaţia capitală cu modernizare pentru creşterea siguranţei şi a capacităţii Centralei Hidroelectrice Porţile de Fier I".


În urma examinării, în şedinţa din 12 septembrie 2001, Comisia pentru industrii şi servicii a hotărât, în unanimitate, avizarea favorabilă a proiectului de Lege în forma prezentată de iniţiator cu recomandarea  de a fi solicitată decizia de autorizare a Consiliului Concurenţei în conformitate cu prevederile Legii nr.143/1999 privind ajutorul de stat.



În raport de obiectul şi conţinutul său, proiectul de lege face parte din categoria legilor ordinare. 

                    PREŞEDINTE,                                           SECRETAR,

                      István Antal                                             Aurelia Vasile

Expert,

Silvia Vlăsceanu

